नूह का जहाज़

नूह का जहाज़ (बाइबिली इब्रानी: תֵּיבַת נֹחַ) उत्पत्ति बाढ़ कथा में नूह द्वारा निर्मित जहाज़ है, जिससे परमेश्वर ने नूह, उसके परिवार और प्रत्येक पशु के जोड़ों की जानों को बख़्शा। यह कहानी शायद मेसोपोटामियाई बाढ़ मिथकों से प्रेरित है। सारी जीवन को नष्ट करने वाले वैश्विक बाढ़ का मिथक पुराने बाबिली साम्राज्य के काल (20वीं–16वीं शताब्दी ई.पू.) से जाना जाता था। नूह की कहानी गिलगामेश महाकाव्य में उत्नापिश्तिम की कहानी के अनुरूप है। जहाज़ के विषय में, यहूदी धर्म, ईसाई धर्म, इस्लाम और बहाई जैसे अलग-अलग इब्राहीमी धर्मों की अपनी अनोखी व्याख्याएँ हैं, जो अक्सर उसे आध्यात्मिक मानते हैं। जोसेफ़स जैसे प्रारंभिक ईसाई और यहूदी लेखक मानते थे कि नूह की जहाज़ असली थी। यूसीबियस के समय (c. 275–339 ई.) से जहाज़ की खोज के प्रयास किए गए थे। आज भी जहाज़ की खोज की जाती है, हालाँकि ना तो उसके लिए, ना तो वैश्विक बाढ़ के लिए कोई वैज्ञानिक प्रमाण है। कोई शोधकर्ता मानते हैं कि नूह की कहानी 7,500 वर्ष पुराने काला सागर बाढ़, या पश्चिम एशिया में वैसे कुछ एतिहासिक बाढ़ से प्रेरित हुआ था।